Kataleya Kowalska-Nowak

* 01
* 02
* 03

**ดร.คัทลียา โควาลสก้า-โนแวค** เป็นหนึ่งในนักวิจัยพืชพันธุ์จากแผนกพฤกษศาสตร์ เขตผู้เข้าใจชีวิต ด้วยประสบการณ์ทำงานในดาวอาณานิคม *อัลฟ่า-741-ทีเอช* ตลอดสองปีก่อนที่สงครามจะเริ่ม และนำตัวอย่างพืชพันธุ์ FW-0477AYD มาวิจัยต่อในมหานครไซเนียอีกด้วย ซึ่งปัจจุบันต้น FW-0477AYD อยู่ในเรือนกระจกหมายเลข 13

นอกเหนือจากนั้น เธอยังเป็นหนึ่งในสายลับจากจักรวรรดิแอเซียร์ และเป็นภรรยาของหัวหน้าหน่วยแลกเปลี่ยนข้อมูลภูมิภาคตะวันออกอีกด้วย ซึ่งพวกเขาเปิดร้าน Pierogi Station ไว้บังหน้าเช่นเดียวกับ Komblume Bar, Imperial Thai และ Moretti’s Pizzeria

## ประวัติ

คัทลียาเกิดในครอบครัวผสม พ่อเป็นชาวโปล ส่วนแม่เป็นคนไทยในจักรวรรดิแอเซียร์ อาศัยอยู่กับพ่อ แม่ และย่า ในภายหลังพ่อผู้เป็นสายลับแทรกซึมในแถบยุโรปตะวันออก เสียชีวิตจากความผิดพลาดระหว่างปฏิบัติหน้าที่ และแม่เสียชีวิตจากโรคมะเร็งปอด

ในวัย 18 ปีหลังจากดิ้นรนเรียนจนจบมัธยมปลายด้วยเงินก้อนสุดท้ายจากพ่อแม่ ที่หมดไปกับการดูแลรักษาย่าที่สุขภาพไม่แข็งแรง คัทลียาก็ตัดสินใจขอทุนการศึกษาจากกองทัพจักรวรรดิในการเรียนต่อด้านพฤกษศาสตร์ และเข้ารับการฝึกวิชาทหารจนจบปริญญาเอกในวัย 28 ก่อนที่จะถูกส่งไปทำภารกิจสืบข้อมูลยังดาวอาณานิคม *อัลฟ่า-741-ทีเอช* ในช่วงที่จักรวรรดิมีปัญหาการแทรกแซงในพื้นที่ดาวอาณานิคม และกบฏหัวรุนแรงในแถบดาวเคราะห์น้อยอย่างแอสเตอรอเดียนเป็นเวลาสองปีเต็ม

หลังจากหมดสัญญางานวิจัย คัทลียากลับมายังดาวโลก วิจัยพืชพันธุ์ที่นำมา ก่อนที่ย่าของเธอจะเสียชีวิตด้วยโรคชรา และนั่นก็ทำให้ตัดสินใจรับภารกิจย้ายไปยังมหานครไซเนียในเวลาต่อมา

### ภารกิจในมหานครไซเนีย

เนื่องจากระหว่างปฏิบัติภารกิจแรกในดาวอาณานิคม *อัลฟ่า-741-ทีเอช* หลังจากที่กำจัดสายของแอสเตอรอเดียนที่บุกรุกเข้ามาในสถานี ทำให้ความลับบางส่วนหลุดรั่วนั้น แม้ว่านั่นจะไม่ร้ายแรงเนื่องจากทำงานในเขตแดนพันธมิตรของจักรวรรดิแอเซียร์ แต่ก็ทำให้เธอต้องทำงานแยกกับมาเร็ค โนวัค ผู้ซึ่งเป็นสามีและเจ้าของร้าน Pierogi Station โดยขึ้นตรงกับทิม สายแก้ว ที่เป็นหัวหน้าศูนย์ข้อมูลย่อย Imperial Thai ในเขตผู้ควบคุมสสารแทน

แต่หน้าที่อีกประการของคัทลียานั้นก็คือการจับตามองความเคลื่อนไหวของสายลับในเขตผู้เข้าใจชีวิต และหาประโยชน์ในการสืบข่าววงในของเจ้าหน้าที่และนักวิจัยระดับสูงของไซเนีย

### Loop-0

จากฐานข้อมูลประชากร คัทลียาย้ายเข้ามาในมหานครไซเนียปี 235X (เก้าปีก่อนเข้าลูป) ทำหน้าที่ในแผนกพฤกษศาสตร์ ฝ่ายพืชพันธุ์ต่างดาว โดยนำตัวอย่างและข้อมูลวิจัยของ FW-0477AYD มาด้วย ซึ่งทำให้นักวิจัยฝึกหัดในสาขาพฤกษศาสตร์นำคุณสมบัติของมันเป็นส่วนหนึ่งของโปรเจ็กต์ FW1049-IV ในปีถัดมา

ชีวิตของคัทลียาดูไม่มีอะไรผิดสังเกต เป็นนักวิจัยพืชพันธุ์ต่างดาวธรรมดา ที่ในภายหลังขึ้นมาเป็นหัวหน้าฝ่าย เพราะหัวหน้าคนเดิมย้ายตามครอบครัวออกไปอยู่อาณานิคมนอกระบบสุริยะ เนื่องจากสงครามที่ไม่สิ้นสุด มีลูกสาวและลูกชายอย่างละคน กำลังเรียนอยู่ที่โรงเรียนสาธิตมหาวิทยาลัยไซเนีย มีทิมเป็นเพื่อนคนไทยที่สนิทมากที่สุด (รองจากเพื่อนจากอาณานิคมดาวอังคาร) และเข้าร่วมประชุมกับทีมสายลับด้วยกันอย่างสม่ำเสมอ

แต่ชีวิตของหล่อนเริ่มผกผันหลังจากที่มีสายรายงานว่า เกวลิน ไซ ยังไม่ตายและแอบซ่อนตัวอยู่ในไซเนีย และฟรานเซสก้า วาเลนเซียถูกสั่งให้ตัดขาดจากศูนย์วิจัยป่าไม้ เขตผู้สร้างสรรค์คุณค่า ทำให้เธอตามสืบเรื่องสายลับทรยศที่ทำให้ภายหลังเกิดเรื่องใหญ่ขึ้น อย่างภารกิจสังหารที่ล้มเหลวของฮูโก้ โคห์เลอร์ ซึ่งทำให้เกิดการแตกหักและสังหารกันเอง และสามีของคัทลียากับลูกสาวคนโตก็เสียชีวิตจากผลกระทบนี้

ด้วยความแค้นที่สมาชิกในครอบครัวถูกหมายหัว คัทลียาได้ส่งลูกชายคนเล็กวัยสามขวบขึ้นยานไปนิคมดาวอังคาร ก่อนที่จะใช้เวลาสองเดือนสุดท้ายก่อนที่ไซเนียจะล่มสลายจัดการตัวการ รวมถึงคนที่อยู่เบื้องหลังทั้งหมด ซึ่งมีทั้งมิคาเอล ฟิล และเกวลินไซในร่างของโอเมก้านั่นเอง

### ระหว่างติดลูป (Loop-I ~ Loop-XX)

คัทลียาเป็นหนึ่งในคนที่มีความทรงจำข้ามลูป เช่นเดียวกับสามีตัวเอง (ยกเว้นเพียงลูกๆ ทั้งสอง) ซึ่งทำให้ทั้งสองเป็นหนึ่งในกลุ่มผู้ก่อตั้งกลุ่มคอร์นฟลาวเวอร์ในที่สุด และยังเป็นกลุ่มที่ยืนหยัดสู้รบกับไซป้าใน Loop-XX ทั้งเขตผู้คุมกฎและกลุ่มผู้เข้าใจชีวิตจนถึงวันที่ 11 อีกด้วย

### หลังจบลูป (โลกฐานข้อมูลจำลอง)

ความทรงจำของคัทลียามีเพียงช่วงติดลูปเท่านั้น หากแต่ภายหลังเกวลิน ไซที่ระลึกเรื่องราวทั้งหมดได้แล้วตัดสินใจเล่าความจริงทั้งหมดในช่วง Loop-0 พร้อมกับขอโทษในสิ่งที่เคยทำลงไป (หลังจากที่ฟิลได้ทำทุกอย่างเพื่อไถ่โทษให้เกล ที. โอเมก้า) และนั่นก็ทำให้ทั้งสองคนญาติดีกันได้ในที่สุด แต่สิ่งเดียวที่คัทลียาเสียดายที่สุดนั้น คือการที่รู้ว่าเวลาได้ผ่านไปถึงสองพันปีแล้ว และเพื่อนรักของเธอที่อยู่ข้างนอกก็แก่น่าจะตายไปนานแล้ว เหลือเพียงบอทที่ถูกสร้างขึ้นจากความทรงจำเท่านั้น

ซึ่งหลังจากที่วาเลนเซียตั้งครรภ์ (และคลอดหลังจากหลุดลูปปีที่สอง) ได้มีการประชุมเพื่อเลือกผู้ที่จะขึ้นมาเป็นหัวหน้าแผนกพฤกษศาสตร์คนใหม่ ซึ่งคัทลียาได้รับเลือกให้เป็นด้วยคะแนนโหวตสูงสุด โดยมีการเปลี่ยนแปลงกฎหลายข้อโดยมีที่มาจากในลูป โดยเฉพาะเรือนกระจกหมายเลข 13 ที่กลุ่มเอถูกขึ้นบัญชีดำ "ทั้งหมด" รวมถึงหมอเร็นที่เป็นนักวิจัยในแผนกอีกด้วย (แต่เขาก็ไม่ได้มีส่วนที่เกี่ยวข้องในส่วนนี้อยู่แล้ว)

## External Link

* [Cornflower:Series Kat, Marek and Pierogi Station]